ธ.ก.ส. จัดแคมเปญเงินฝากดอกเบี้ยสูง พร้อมสินเชื่อเพื่อชีวิตสีเขียว ในงาน Money Expo 2023
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เข้าร่วมงานมหกรรมการเงิน Money Expo 2023 ซึ่งจัดขึ้นระหว่างวันที่ 11–14 พฤษภาคม 2566 ณ อิมแพ็ค เมืองทองธานี โดย ธ.ก.ส. จัดแคมเปญพิเศษให้ผู้เข้าร่วมงาน เพียงเปิดบัญชีเงินฝาก Step Up รับดอกเบี้ยแบบขั้นบันได สูงสุดร้อยละ 15.80 ต่อปี และคะแนน A-Rewards 1,000 คะแนน เมื่อสมัครใช้บริการ A-Mobile Plus นอกจากนี้ยังมี เงินฝาก A-Savings บัญชีเงินฝาก Digital ดอกเบี้ยร้อยละ 1.00 ต่อปี / เงินฝากผู้สูงอายุ Senior Savings สำหรับผู้มีอายุ 50 ปีขึ้นไป อัตราดอกเบี้ยร้อยละ 0.25 ต่อปี / เงินฝากออมทรัพย์พิเศษ เปิดบัญชี 10,000 บาท และครั้งต่อไป ฝากเงินขั้นต่ำ 1,000 บาท รับดอกเบี้ยร้อยละ 0.55 ต่อปี ไม่เสียภาษี / เงินฝากประจำปลอดภาษี 24 เดือน ฝากตั้งแต่ 1,000 บาทขึ้นไป แต่ไม่เกิน 25,000 บาทต่อเดือน รับดอกเบี้ยร้อยละ 1.90 ต่อปี และพิเศษเฉพาะในงาน เมื่อสมัครกรมธรรม์ ธกส เพิ่มรัก 2 12/10 และ ธกส รักคุณ Easy Life รับของสมนาคุณและรับสิทธิ์ลุ้นทองคำ น้ำหนักรวมกว่า 90 บาท พร้อมมีบริการสินเชื่ออัตราดอกเบี้ยพิเศษ เพื่อสนับสนุนธุรกิจที่เป็นมิตรกับสิ่งแวดล้อม ทั้งสินเชื่อสีเขียว สินเชื่อนวัตกรรมดีมีเงินทุน สินเชื่อสานฝันสร้างอาชีพ การให้คำปรึกษาด้านการเงิน สินค้าคุณภาพดี A-Product และกิจกรรมเสวนาลดโลกร้อนกับกูรูธนาคารต้นไม้ ที่มาให้ความรู้ด้านการกักเก็บคาร์บอนเครดิตที่ได้ทั้งเงิน หลักทรัพย์ และการรักษ์โลก ผู้สนใจร่วมงานได้ที่บูธ ธ.ก.ส. ในงาน Money Expo 2023 วันที่ 11-14 พฤษภาคมนี้ ณ อาคารชาเลนเจอร์ 2-3 อิมแพ็ค เมืองทองธานี